LidanRubinov/Halacha-QA huggingface dataset:
שאלה: ארון חימום: אנחנו מעוניינים לרכוש ארון חימום למטבח הישוב היכן קונים ארון שיומד בדרישה ההלכתית לשמירת השבת? רחל
תשובה: הנושא תלוי בשיטת הפסיקה שלכם, יש גם מכשיר שנקרא שף של שבת שבערב הוא מקרר ובבוקר הופך להיות תנור. בכל מקרה מצרף לכם מאמר המסכם את כל הנושא
שאלה: והדרת פני זקן: הרב! עלתה אצלנו בחבורה השאלה הבאה: קניתי כרטיס ברכבת בקרון מיוחד המיועד למקומות שמורים (זהו קרון מיוחד ברכבת ובו מקומות ישיבה מרווחים). עלות הכרטיס גבוהה מזו של כרטיס רגיל. אם ראיתי אדם מבוגר עומד בקרונות הרגילים - האם עליי לקום ולפנות לו את מקומי (בהנחה שהדבר מוסכם ע"י הרכבת).
תשובה: לך אם הנהלת הרכבת מסכימה - אתה תמיד יכול לתת את מקומך לאחרים. אם הנהלת הרכבת אינה מסכימה - אינך רשאי לעשות זאת. אינני רואה סיבה שלא תסכים כיון שאתה מתחלף איתו ועובר לקרון הרגיל, אבל כמו בכל דבר בדיני ממונות עליך לשאול אותם לפני כן. ותזכה למצוות דוד לוי 098987548
שאלה: השמעת שירים בעומר: אם אני מביא בעומר רמקול ליום הולדת וכולם שומעים בה שירים מרצונם על מי חל העבירה?
תשובה: על כולם
שאלה: מה ההבדל ביון חולצה קצרה וחולצה שלשתרבעי: האם יש הבדל בין חולצה שמכסה את המרפק לבין חולצה קרוב למרפק האם זה משנה?(מה ללבוש)
תשובה: לך יקרה! השאלה שלך היא שאלה אמתית ונכונה. לא תמיד גדרי הצניעות ברורים לנו, אפילו כשמחנכים אותנו ללכת צנוע. לכן כהמלצה ראשונה, כדאי ללמוד את הנושא לעומק, לימוד ההלכות עצמן ומהי המשמעות שעומדת מאחוריהן. יש ב"ה מספיק ספרים נגישים בנושא. לדוגמה, גן נעול, קדושים תהיו של הרב דב כ"ץ וכותנות אור. לעניין אורך השרוולים יש דעות שונות: הדעה המחמירה יותר דורשת לכסות את הזרוע עד כף היד, הדעה המקלה מסתפקת בכיסוי המרפק ובלבד שבהרמת היד לא נראה חלק הבשר של הזרוע העליונה. אז נשאל, מדוע קבעו דווקא את הזרוע כנקודת הגבול? בחיים ישנם גבולות בתחומים שונים: בעולם התורה (לדוגמא: השבת נכנסת עם זמן כניסת השבת, לא דקה קודם ולא דקה אחר כך, נידה ועוד), בעולם הטבע (אם חום גוף האדם עולה על 38 הוא חולה, 37 הוא בריא, 42 על שערי מוות וכו, הרכבת יוצאת בשעה מדוייקת   דקה איחור ולא תגיע למחוז חפצך עפ"י התכנון ועוד). בכביש מותר לנסוע 100 קמ"ש, לא יותר. כך גם בצניעות. ח שהכירו את תכונות ה"נפש" קבעו את הגבולות: עד המרפק (כולל המרפק עצמו) זהו מקום מוצנע בגוף האישה שראייתו גורמת לגירוי ולכן הגדירו אותו כמקום ערווה שחייב להיות מכוסה. מתחתיו   מותר. ישאל השואל והרי אני לא מרגיש שום נזק רוחני כשאני מסתכל במקום זה? על כך נשיב לו שרק אדם רוחני מאוד בעל נפש נקיה יכול לומר לנו אם נפגע האדם או לא. זה כמו שאם אדם אוכל אוכל לא בריא, לא מיד התוצאות לא טובות נגלות לעין רגילה  אבל לעין המומחה (וככל שאדם קרוב לתחילת הנזק, רק מומחה גדול יותר יאבחן זאת) התוצאות יתגלו במיידית, כך גם בנזקים רוחניים   נפשיים. לסיום, משהו אישי יותר. גם אני בת, גם לי חם בקיץ, גם אני הייתי רוצה ללכת עם שרוול קצר יותר, הכי דוגרי איתך! אבל לא, יש הלכה! ומה שלי עוזר להמשיך ללכת עם שרוול 3 4, זו דווקא ההלכה! המחויבות להלכה. הרצון לעשות את הדבר הנכון והאמיתי בעולם. שזהו בעצם דבר ה. בימינו דבר ה  מגיע אלינו דרך החכמים והרבנים אז זה מבחינתי מה שצריך לעשות. אבל הסיבה הזו לא חייבת לעזור גם לך, פשוט נקודת מבט נוספת. אם תרצי שנרחיב בעניין הזה- מחויבות להלכה את מוזמנת לכתוב לנו או למייל שמופיע כאן למטה. אני מצרפת לך כאן כמה קישורים לתשובות שנכתבו לשאלות דומות: מוזמנת לשאול, להעיר או סתם להגיב על הנכתב כאן במייל האישי שלי. הרבה שמחה, רינת rinathabe gmail.com.
שאלה: ספירת העומר: אני סטודנטית במכללת תל חי שזוהי אינה מכללה דתית, וביום שלישי הזה ייערך אצלנו יום הסטודנט- הופעה חיה של זמרים, ורציתי לשאול האם מותר בספירת העומר ללכת לשמוע את ההופעה?
תשובה: מוזיקה של כלי נגינה בהקשר של ארוע שמח - אסורה בספירת העומר. נראה לי שנכון להתלונן באגודת הסטודנטים על כך. מפני שהם יכולים לקבוע אירוע כזה תוך התחשבות בצרכים של כל הסטודנטים.
שאלה: כשרות העופות: הרב, נתקלתי בסרטון הבא, אשמח לשמוע את חוות דעתכם.
תשובה: כל העופות עם ציון הכשר של רבנות מקומית הינם כשרים. ואנו מוסיפים על כך את רשימת המומלצים שלנו. מצ"ב קישור
שאלה: קשה לי להגיע לתפילה: לכם! קוראים לי משה וקשה לי מאוד עם התפילה, בבוקר קשה לי לקום, בדרך כלל אני מגיעה באיחור של חצי שעה וגם בזמן שאני נמצה אני רוב הזמן ישן, במנחה אני בדרך כלל באמצע לשחק וקשה לי להגעה, בערבית קצת יותר קל לי אבל עדיין קשה. אני באמת רוצה להגעה אבל זה קשה לי מאוד מאוד, אז אני רוצה לשאול מה לעשות
תשובה: קודם כל, גם לי קוראים משה אז זה כבר התחלה טובה  ומשהו יותר חשוב   זה שקשה לך עם התפילה, זה אומר שהיא חשובה לך. וזה הדבר הכי חשוב. התפילה היא מצד אחד מצווה מיוחדת מאוד ומרכזית בתורה, אך מצד שני היא ממש לא קלה. התפילה מקיפה את היום שלנו   ביום כשאנחנו קמים, בערב כשאנחנו מסיימים את היום, ובמנחה   זריקת קדושה באמצע היום. היא דורשת מאיתנו לעזוב את השגרה הרגילה ולפנות זמן לנשמה. קל? ממש לא. אנחנו ממש באמצע משחק ובבוקר אנחנו עמוק בתוך הפוך החמים והנעים אחרי שהלכנו לישון ב2 בלילה. וכאן בדיוק הנקודה! אם אנחנו נמשיך ככה, אנחנו כנראה נקום מאוד מאוחר ונסתער על ארוחת בוקר דשנה, נרוץ ממשחק למשחק ונישפך למיטה. איזה משמעות יש לחיים כאלה? התפילה היא זמן מיוחד. זמן שבו אני עומד מול הקדוש-ברוך-הוא כאילו הוא אבא רק שלי, ומבקש כל מה שאני רוצה! להצליח במבחן, להיות אדם טוב יותר, שייבנה המקדש ושיפסיק להיות רע בעולם. זה זמן מיוחד שבו אני נותן לנשמה שלי לדבר מתוכי. באהבה, באמונה, בגעגוע. איך אפשר לפספס זמן כזה מדהים? אפשר. עייף, באמצע משחק. זה תירוצים לא אמיתיים, סתם סיבות זולות וקטנות, אבל אין מה לעשות, קשה לנו לפעמים להגיד להם לא. אז מה עושים? קודם כל, הכי חשוב זה להבין כמה התפילה היא זמן חשוב. לחשוב על זה, ללמוד על זה (כתבתי על זה כמה שורות, יש ספרים שלמים, נפלאים ועמוקים, שמסבירים על התפילה. ספר קליל לנוער    בשביל הנשמה     שומע תפילה   אני תפילה  (2 חוברות)). כשנבין כמה התפילה חשובה, זה כבר יתן לנו משקל נגד לכרית הנעימה. דבר שני   לנסות לחוות אפילו פעם אחת תפילה מיוחדת. למצוא משהו שבאמת חשוב לי   מבחן ממש חשוב, מישהו חולה שאני מכיר, אדם מסכן שאין לו כסף, מטייל שנעדר או כל סיפור אחר שנוגע בי. לעמוד מול ה    ולבקש מכל הלב, כמו בן שמבקש מאבא שיוותר לו על עונש. את הבקשה אפשר להגיד סתם כך או בתוך תפילת שמונה עשרה בסוף  אלוקי נצור  לפני שאומרים  יהיו לרצון.. חוויה אחת כזאת של תפילה מהלב תלמד אותנו כמה החוויה של התפילה היא מדהימה, עמוקה ואמיתית. דבר שלישי   ללמוד קצת פירושי תפילה. לא קל לנו להבין את המילים שתיקנו לנו ח, ובטח לא את העומק שלהם. ככה קצת קשה להתפלל. תפנה לאבא למורה שלך ותשאל אותם על מילים בתפילה או אם הם מכירים ספר שמסביר על מילות התפילה. אני מכיר את  מעמד השחר  של הרב דוד חי או  תפילת ישרים    ספרים מצוינים, אפשר ללמוד עם מישהו מבוגר אם לא מצליחים להבין לבד. דבר אחרון   תכסיסי מלחמה. גם כשממש נבין מהי התפילה יהיה קשה מאוד לקום מוקדם כשהלכנו לישון מאוחר. לא חייבים לשחק את המשחק הכי מעניין לפני התפילה, וכן   אפשר גם לתכנן להגיע כמה דקות לפני התפילה, להירגע, ללמוד משהו (על התפילה, לימוד שאני אוהב או סתם סיפורי צדיקים שנוגעים בי עמוק בלב) ולחשוב על המעמד המיוחד שאני עומד להיות חלק ממנו   לעמוד מול אלוקים, בורא עולם, כל-יכול, האין-סוף ברוך הוא   ולבקש ממנו בשבילי הקטן, כל מה שארצה. תקבע מהי השעה הכי מאוחרת שבה תלך לישון ותוכל לקום נורמלי (לפחות 7 שעות שינה), תנסה למצוא משהו אחר לעשות לפני התפילה חוץ מלשחק (לעזור לחבר בשיעורי בית או כל פעילות שיש בה משהו קצת קצת קדוש), ולערבית תמשיך להגיע גם כשקשה, במרץ ובחשק, באהבה. מלך מלכי המלכים מחכה לך
שאלה: לתת ברכת שבע ברכות לאבא שהתגייר: אני לפני חתונה אבא של המיועדת הוא בן של גיורת שהתגיירה לאחר שנולד (לא יודע בן כמה היה אך אני מניח שמאוד צעיר), אביו היה יהודי. כל חייו הוא חי בקהילה יהודית דתית אותודוכסית, וגם כיום, אחרי שעלה לארץ, הוא רואה עצמו כיהודי ומקיים חלק מהמצוות. אנחנו נורא רוצים שיקרא אחת מהשבע ברכות בחופה ואנחנו יודעים שזה מאוד יצער אותו ואותנו אם לא ניתן יוכל. האם זה אפשרי? אם לא, האם יש לזה פתרון, לדוגמה, שהוא יברך במיקרופון ומישהו אחר יברך בשקט? רק אציין ששנינו חילונים
תשובה: כמובן יש לדעת מראש שהאמא של המיועדת יהודיה כשרה. לשאלתך- אין צורך לקרוא עימו ברכות, ואפשר לתת לו לברך. זאת בתנאי שאמו גויירה בבי"ד אמיתי ולא קונסרבטיבי וכד, ובתנאי שהיה מתחת גיל מצוות בגיורה, מל וטבל, והמשיך לקיים מצוות לאחר גיל מצוות. כתבת שהוא מקיים כעת רק חלק, ולכן צריך לברר שלאחר שהתגייר אכן קיים מצוות כאדם דתי רגיל, ולא רק חלק כאדם מסורתי. במקרה שיש ספקות בזה, עדיף שמישהו אחר יברך בשקט בצד יחד עימו וללא ידיעתו. מזל טוב
שאלה: טלפון שנגע בקרי: הטלפון הנייד שלי נגע בזרע. מה עלי לעשות? אני מרגיש לא נעים כשאני אוחז אותו, ולא יכול יותר להתפלל מהסידור שיש לי בו. מה עלי לעשות? מראש
תשובה: בעל קרי הנוגע בפלאפון (מכשיר רגיל העשוי בזכוכית, מתכת ופלסטיק) אינו מטמאו, שאין ראשון לטומאה מטמא כלים. אולם קרי עצמו שנגע בפלאפון מטמא אותו, שאב הטומאה מטמא כלים במגעו. ואמנם מדובר על פשוטי כלים, ולא גזרו רבנן בפשוטי זכוכית, אולם כיוון שיש מתכת במכשיר והיא דומיננטית אזי יש לומר שמקבל טומאה המכשיר כולו כדין פשוטי כלי מתכת. וכפי שהעושה כלי עץ מעורב במתכת (כגון מקל שקבע בו מסמרים להכות בו), אם העץ משמש המתכת טמא. ובדומה למכשיר שעיקרו המתכת הגורמת לזרמים ולפעולה. למעשה, לו היית יכול, מידה נאה היתה להטביל אותו במקווה אפילו בימינו שעדיין אין מקדש והקפדה על טומאה וטהרה. אולם כיוון שהמכשיר יהרס, אזי אין לנהוג כן. ועל כל פנים, אל תמכור את המכשיר לאדם אחר משום שיש בזה גריעותא שהמכשיר טמא זרע, ועוד שדבר זה משוקץ בעיני הבריות. ולכן בהנחה שלא תאמר זאת לקונה, יש בזה הונאת ממון שאינו מתכוון לקנות דבר כזה בזוי. מן הדין אפשר להשתמש במכשיר. וגם בסידור ובדברי תורה בו מותר להשתמש, שאינם מקבלים טומאה שנאמר הלא כה דברי כאש (יו"ד רפב).
שאלה: כשרות כלים: ושבת אתמול התלכלך לי קערה חלבית עם מעט רוטב בשרי בקצותיה (לא איפה שנוגע האוכל החלבי) ולאחר שניגבתי אותו עם נייר יבש המשכתי לאכול ממנה מבלי לשטוף, האם זה ר או שהייתי צריכה לעשות משהו אחר?! נעם
תשובה: בהנחה שהכל קר- לכתחילה יש להחליף צלחת, בדיעבד אם לא החלפת לא אכלת איסור ובלבד שנקית היטב
שאלה: סכך מחבור לגלגילה: הרב שרלו האם ניתן לחבר סכך מחצלת למתקן דמוי תריס. הכוונה שהמחצלת תורכב על גלגל ומסילה בתוך תיבה צמודה לגג הסוכה ועל ידי משיכה תיפרס על הגג? האם ניתן הלכתית להשתמש במתקן כזה חשמלי? במידה והתשובה חיובית האם זה יחשב לפחות מהודר מהנחה מסורתית של סכך-מחצלת?
תשובה: אני מעריך כי בנושא זה, כמו בכל נושאי הפרגולה ודומיה, לא תמצא עמדה אחידה בין הרבנים. אני מחמיר יותר בעניינים אלה, כעולה מכמה סוגיות, וסובר כי אם הסכך נושא אופי של קבע   הוא אסור. החיבור למסילה וחשמל הוא חיבור שבוודאי נושא אופי של קבע (אף על פי שבמשך השנה הוא מגולגל), ולכן אני סובר שהוא אסור. אבל בוודאי יש רבנים שיטענו שהדבר מותר.
שאלה: מוצרים שכשרים בכל העולם: מהם המוצרים שכשרים בכל מקום (מים, ביצים
תשובה: כן, ביצה לא מבושלת כשרה בכל העולם. מים כשרים בכל העולם, אולם במקומות שאין פיקוח על טיב המים יתכן מאד הימצאות של תולעים במים וצריך להיזהר.
שאלה: קשר רציני: ראשית ישר כוח על מעשיכם, ממש עבודת קודש! אני בת 25, אני יוצאת עם בחור כבר תקופה, נראה שזה הולך לכיוונים חיובים ורציניים. אני שומעת נגיעה מגיל קטן מתוך הבנת הנושא וחשיבותו. אני מרגישה שיש בי כעס כלשהוא בתקופה הזו, חברות מסביבי לא נשמרו נגיעה לגמרי ויש להם עדין זוגיות טובה ובריאה. אני כאילו מרגישה "לא פייר" שביום שנחליט על כיוון חיובי, אני סוג של הולכת באוויר ולא לגמרי בדקתי הכל. ואפילו חושבת על האחרי חתונה בפן הפיזי. דבר נוסף, אני מרגישה שזה סוג של מאבק פנימי בין צניעות וחוסר צניעות. כמה להיות קרובים (למה שלא באמת נוגעים.) או כמה לשתף בדיבורים אישיים. או כל מיני סיטואציות למינהם שיוצרים קרבה כלשהיא. אשמח לארותיכם,
תשובה: ב"ה, ממש אי אפשר לדעת אם לאחרים יש זוגיות טובה ובריאה או לא. שמירת נגיעה לא באה רק בשביל זוגיות טובה, זו אולי תוצאה אפשרית אבל לא הכרחית. תחשבי על כך שיש אנשים ללא גבולות ומנסים הכל לפני החתונה - ולא תמיד, בלשון המעטה, זוגיות זו מצליחה. דורות על גבי דורות התחתנו ללא התנסות מוקדמת וחיו ב ובטובה. לגבי הפן הפיזי שאחרי החתונה, תקחי לך מדריכת כלות טובה ומנוסה שתתאים לך. לגבי דיבורים עם הבחור, אם אלו דברים שקשורים לפן הגופני תשאירי זאת לאחר החתונה. דני ארגמן
שאלה: תספורת ילד: אנחנו מעוניינם לספר את בננו בגיל שנה וחצי כי הוא עם שער מתולתל וארוך, האם אפשר לבצע את הטקס והברכות גם בגיל כזה.
תשובה: יש מנהג להמתין עד גיל שלוש שנים. אפשר שלא לנהוג מנהג זה. אין ברכות בנושא תספורת. טקס תמיד אפשר לעשות, ועיקרו הודיה לד  והסברת פנים לילד. בהצלחה
שאלה: גידולים ללא חרקים: יש לכם רשימת חברות מומלצות באתר. התאריך הכתוב בראש המסמך הוא אייר תשע"ד. האם יש משהו יותר עדכני? האם הבעיה בכל המוצרים או שיש מוצרים פחות בעייתיים? למשל שמעתי שבפטרוזיליה וכוסברה, אם משרים ושוטפים אז זה מועיל ולא כמו בחסה שיש יותר סיכוי שישארו חרקים, ולכן צריך לחזור על הפעולה שוב בשביל להבטיח נקיות.
תשובה: אנחנו בימים אלו מסיימים בדיקה נוספת וככל הנראה התוצאות יהיו זהות
שאלה: כשרות משקה חריף מחו  ל: לפני פורים רכשנו בסכום ניכר, במרכול השכונתי הכשר, משקה חריף ידוע מחו"ל בשם "שיבאס ריגל אחר כך התעוררנו לבדוק ומצאנו שאין כל סימון כשרות. האם זה כשר?
תשובה: ממליצים לך לבדוק את המוצר באתר המצ"ב
שאלה: שידוכים: שמי. ואני לומד בישיבה גבוהה אני חושב שהבעיה המרכזית שלי בפגישות היא השיחה, אין על מה לדבר כבר אחרי שעה והתיעצתי עם עוד רבנים וחברים אבל גם הם לא הועילו לי יש כאלה שאמרו לי לזרום ולספר חויות ואיזה חויות יכולות ליהיות לבחור ישיבה שכל הזמן עסוק רק בלימוד וכמו שכבר אמרתי אני לא מצליח לזרום בשיחה, ויש שאמרו שבפגישות הבאות יהיה יותר על מה לדבר כי יותר מכירים, ואצלי זה לא קורה, אני פשוט לא דברן. וזה מאוד מצער אותי שבגלל שאין לי על מה לדבר בנות מבינות שכנראה אנחנו לא מתאימים. אפילו עם חברים שלי שאיתם יש פחות בושה ואנחנו יותר מכירים ויש לנו הרבה דברים משותפים אין לנו שיחות ארוכות. זה מאוד מדאיג אותי, אשמח אם תוכל לעזור לי.
תשובה: ב"ה, אשמח לעזור בפלפון 052-7710491 דני ארגמן
שאלה: חלוקת עיתונים בבית כנסת: כבוד הרב 1. האם חל איסור להביא לבית המדרש עיתונות יומית לאיסוף עצמי של המתפללים לאחר התפילה? היש בכל חילול קודשי בית המדרש או בית כנסת?? או שמא אין בכך משום פגיעה במקדש מעט? 2. מנין ההיתר, אם קיים, להדפיס תמונות רבנים על כריכות תהילים סידורים ושאר ספרי קודש? האין בכל משום " לא תעשה לך כל תמונה. " מדוע אין רואים זאת אצל האשכנזים? בכבוד רב, אלי
תשובה: ב"ה 1)בודאי שלא ראוי לחלק דברי דואר,חבילות מכתבים, עיתונים וכ"ו בבית הכנסת או בבית המדרש. ועיין בשו"ע או"ח סימן קנא סעיף א שאסור לנהוג ב"קלות ראש" בבית הכנסת. ודע לך שבית מדרש קדושתו גבוה יותר מבית כנסת.ובית מדרש שמשמש גם לבית כנסת קדושתו גבוה מאוד. ועיין ב"שדה חמד" מערכת ב כלל מג לרבי חזקיה מדיני (רבה של חברון) שציטט הרבה פוסקים שקדושת בית הכנסת היא מדאורייתא. ולכן עצתי אליך לשוחח עם אותם אנשים ולבקש מהם לחדול מכך. 2)הרב אליהו זצ"ל התנגד לכך. ואמר שאסור להתפלל כנגד סידור שיש עליו תמונה של אדם. עוזיאל אליהו,.
שאלה: המלצה על ספר הלכה: השנה יצאתי לשרות לאומי ואני נדרשת להתמודד עם שאלות רבות בהן לא נתקלתי קודם. אני מעוניינת ללמוד ולהעמיק בנושאים כמו כשרות, בינו לבינה, צניעות, שבת, חיי היום יום וכו. אשמח לקבל המלצה על ספר הכולל נושאים אלו, ללא יותר מידי החמרות וסייגים. יותר בכיוון של למה עושים ומה ההלכה נטו. ושבוע טוב :)
תשובה: כדאי ללמוד פניני הלכה של הרב אליעזר מלמד. בברכת התורה ןהארץ יהודה הלוי עמיחי
שאלה: כשרות שוקולד: האם שוקולד מסוג daim כשר נקנה בדיוטיפרי?
תשובה: אנחנו לא ממליצים לצרוך מוצרים מהתעשייה ללא ציון כשרות. לדוגמא מצ"ב רכיבים שחייבים כשרות: The following general categories almost always require Kosher certification: Absolutes (e.g. Cassie Absolute, Jasmine Absolute etc.) Aldehydes Aromas Butter Esters Decalactones Distillates Emulsifiers Enzymes Extracts Flavors Hydrolized Plant Proteins (HPP) Hydrolized Vegetables Proteins (HVP) Lipases Oleoresins (e.g. Oleoresin Turmeric, Oleoresin Paprika, etc.) Polysorbates Seasonings Spice Blends Tweens Vegetable Oils (e.g. Peanut Oil, Soybean Oil, etc.) WONF s (With Other Natural Flavors) Yeast Extracts and Pastes
שאלה: קדושת שביעית: כבודו, בכל הטבלאות לגבי קדושת שביעית לא מצאתי פתרון לגבי סוג פשוט של ירקות: כאלו שנזרעו ונקטפו בתוך השנה השביעית, בידי יהודים, ללא היתר מכירה. כלומר יהודים שאינם שומרי מצוות גידלו ירקות כבשנה רגילה. האם חלה עליהם קדושה? האם הם אסורים למאכל אולי? יותם קאופמן.
תשובה: לגבי השימוש בהם - יש מחלוקת גדולה, עתיקת יומין, האם  נעבד  נאסר. יש הטוענים כי כיוון ששביעית היום מדרבנן, יש ללכת לאור השיטות המתירות, ונראה כי בדיעבד יש לנהוג כך. כמובן שעדיף לכתחילה לצרוך ירקות אחרים. בוודאי שיש קדושת שביעית.
שאלה: דיני תפילה בבית האבל: האם אומרים צדקתך בבית האבל גם אם הסתיימה השבעה?
תשובה: וברכת ד  אומרים שבוע טוב יהודה הלוי עמיחי מכון התורה והארץ
שאלה: תפילה בשבת: האם אומרים ברכה מעין שבע בבית האבל?
תשובה: וברכת ד  א. הספרדים לא אומרים. בני אשכנז רובם לא אומרים אבל היו קהילות שאמרו אם יש במקום ספר תורה. שבוע טוב יהודה הלוי עמיחי מכון התורה והארץ
שאלה: הליכה לבית קברות: יש לי שאלה שקשורה למשהו בקשר לנפטרים. סבתא שלי ודודה שלי מצד האבא את שתיהן לא הכרתי, הן נפטרו כמה שנים לפני שנולדתי. אני רק מתחזק ולא מבין הלכות כל כך אבל שמתי לב שלא עושים להן אזכרה, הן קבורות בבית קברות אחר לעומת סבא שלי. יכול להיות שלא עושים אזכרה לנשים כעבור שנה מיום הפטירה? אני פשוט לא ראיתי את אבא שלי אף פעם הולך לאזכרה שלהן רק לאזכרה של סבא שלי אנחנו הולכים בפעם בשנה(היינו בקבר של סבתא לפני כמה שנים אבל מאז לא יודע אם מישהו הולך ומבקר שם באופן קבוע) בין כך ובין כך, אני רוצה ללכת לקבר של הסבתא והדודה עליהן ה רציתי לשאול אותך מה ההלכות של הליכה לבית הקברות? פרט לקריאת קדיש על הנשמה והדלקת נר נשמה? מה עוד אפשר לעשות שם ומה רצוי להקפיד? הרב!
תשובה: לך אין חובה ללכת לקברים לא ביום האזכרה ולא בכלל. (אינני הולך לקברי סבא וסבתא וגם לא מקפיד לקברי הורי ) אתה יכול ללכת ולקרוא שם פרק תהילים. אם יש מנין - מותר לאחד היתומים לומר קדיש (לא לך כיון שהוריך בחיים) גם אזכרה שעושים - עיקרה לימוד תורה באותו היום בכל מקום בארץ ולא בהכרח במקום בו הוא קבור (שם לא לומדים תורה). הצעה לך לכל קבר פעם בחייך, תאמר שם פרק תהילים גם אם זה לא יום הפטירה. אם תרצה תצלם אותו ותתבונן בכתוב. מעבר לכך אם אתה יודע את יום פטירתם (בתאריך העברי כמובן) אתה מציין לך להרבות בלימוד תורה ביום זה בכל מקום בו אתה נמצא. לימוד של הנכד באותו יום בודאי מועיל לנשמת הסבתא. להזכירך שבבית הקברות נמצא הגוף ואילו הנשמות שלהן הן תחת כסא הכבוד והן שיכולות להתרומם אם אתה תלמד תורה באותו היום ובהצלחה ותזכה למצוות דוד לוי לבירור נוסף ניתן להתקשר אלי הביתה 098987548
שאלה: ספר הלכות: הרב. אני מחפש ספר טוב ללימוד ההלכות היום יומיות(תפילה ברכות וכו ) איזה ספר הרב ממליץ ללמוד?
תשובה: ישנם הרבה ספרים מומלצים בנושאים הנ"ל. אני מציע לעיין בספרים כדי לראות להיכן לבך נוטה. המלצתי:פניני הלכה לרב אליעזר מלמד. תפילה כהלכתה לרב פוקס. ברכת ה  לרב משה לוי זצ"ל. ילקוט יוסף לרב יצחק יוסף. בהצלחה.
שאלה: תחנון: הרב, בשולחן ערוך לא כתוב שבפסח שני לא אומרים תחנון אך בהרבה פוסקים אחרים כן כתוב שלא אומרים תחנון (לדוג :ביד שאול,אשל אברהם וכו.)וכך גם פסק בילקוט יוסף שלא לומר תחנון בי"ד אייר אז האם זה אומר שזה מחלוקת בניהם?(כי אני הולך לפי הילקוט יוסף והילקוט יוסף בד"כ פוסק לפי השו"ע)
תשובה: אף על פי שבשולחן ערוך לא מוזכר פסח שני כיום שלא אומרים בו תחנון, המנהג התקבל בכל ישראל שאין אומרים בו תחנון וזו גם דעת הרב, בעל הילקוט יוסף.
שאלה: הומואים: לרב, נכון שאסור לבן ובן להיות ביחד כי אז הם לא יוכלו לקיים את מצוות "פרו ורבו", אז מה בנוגע לבנים שכבר בני 60 והם אינם עוד יכולים להביא ילדים לעולם. מה איתם? להם מותר להיות ביחד ולממש את האהבה שלהם?
תשובה: איסור משכב זכר אינו תלוי במצוות פרו ורבו
שאלה: זיווג: יש תפילה מיוחדת לזיווג?
תשובה: להתפלל במילותיך על כך מקירות ליבך, בברכת שומע תפילה
שאלה: כיבוד הורים: הרב, אם אני נקלעת למצב שההורים שלי מתווכחים ואבא שלי מבקש ממני לעשות משהו ואמא שלי מבקשת ממני לא להקשיב לו. מה לעשות?
תשובה: וברכת ד  על פי ההלכה יש להקשיב לאבא, אבל צריך להגיע להרבה חכמת חיים כדי שלא תווצר סיטואציה זו, ולהשתדל למצוא כרך לצאת מתסבוכות כאלו. חזקי ואמצי שבוע טוב יהודה הלוי עמיחי מכון התורה והארץ
שאלה: תביעת לשון הרע ופיצויים כספים - האם מותר לפי ההלכה?: תביעת לשון הרע ופיצויים כספים - האם מותר לפי ההלכה היהודית? היום משהו דבר עליי לשון הרע אני יכול להעניש אותו רק על ידי הגשת תביעה אזרחית וקבלת פיצויים כספים(די משמעותיים) האם זה מותר לפי ההלכה היהודית או שזה גזל אותו דבר זה על חוק הגנת הפרטיות - האם מותר למי שפגע בי בכבוד האדם ולא גרם לי לנזק ממוני(למשל פגיעה בפרטיות או לשון הרע) לשלם לי פיצויים כדי שאסלח לו? אציין כי איני רואה דרך טוב יותר לפצות חוץ מאשר פיצוי כספי. זה עדיף על אלימות או מלקות. 2 - האם מותר למי שפגע בי לשלם לי פיצויים כספיים? למרות שאין נזק ממוני, אני מדבר פגיעה בכבוד האדם לא כדין כמו לשון הרע, פגיעה בפרטיות, הטרדה מינית.
תשובה: וברכת ד  אנחנו היום לא נותנים כסף על לשון הרע, מכיוון שהדיינים אינם סמוכים ולא פוסקים קנסות. יש פעמים דברים שנעשים לטובת הציבור וכתקנה. שבוע טוב יהודה הלוי עמיחי מכון התורה והארץ
שאלה: תפילת מנחה לנשים: אני בחורה אשכנזיה, מאז ראש חודש אלול התחלתי להתפלל גם תפילת מנחה מעבר לשחרית. לא נדרתי. לא אמרתי בפה שאני מתחייבת לקבל על עצמי ולא שום דבר בסגנון הזה. רציתי לשאול: 1. במידה ואני שוכחת להתפלל, האם זה נחשב כעבירה חטא? 2. במידה ובאיזה שהוא שלב ארצה להפסיק להתפלל מנחה, האם אני צריכה התרת נדרים, ואם כן באיזה אופן?
תשובה: נראה כי מעשה זה הופך לנדר, בשל העובדה שעשית אותה בקביעות, ובשל העובדה שהיא דבר מצווה. כדי להפסיק אפוא יש צורך בהתרת נדרים.
שאלה: קטן וענייני שבת: לרב שרלו, יש לנו ילד בן שלוש ושבעה חודשים. בשתי השבתות האחרונות לאחר הדלקת נרות גילינו פעם אחת ששכחנו לכוון את שעון שבת לזמן המתאים כך שעשר דקות לאחר כניסת שבת, השעון כבה ומצאנו את עצמנו בחושך. והשבת פשוט שכחנו להדליק אור בחדר. בשני המקרים אמרנו לילד שיעשה את הפעולה הנדרשת. האם זה ר? האם מותר? במידה ולא, האם אנחנו צריכים לעשות משהו כרגע על המעשה שנעשה??? לשבתות שקטות
תשובה: באופן כללי, עמדת ההלכה היא שאין עושים איסור, אפילו עם ילד שלא להגיע לחינוך. ברם, ילד בן שלוש כבר יודע שיש שבת, ועל כן אין להדליק איתו דברים בשבת. אין אתם חייבים לעשות שום דבר ביחס לעבר, אבל אין לעשות כן בעתיד. ושמחת שבת
שאלה: טלויזיה לאחר קריאת שמע שעל המיטה: כבוד הרב האם מותר אחרי קריאת שמע שעל המיטה לראות טלוויזיה או לעסוק במשהו אחר שירדים אותי
תשובה: מה לעובד ד  ולטלויזיה שיש בה עריות ואלימות מילולית ופיזית? לגבי עסק במשהו אחר, מותר ללא דיבור שכן אמרת ברכת המפיל ככלל- יש להרדם מתוך דברי תורה, שנאמר  ושבע ילין בל יפקד רע
שאלה: חינוך ובגרויות: הרב. הייתי מעוניינת להבין את השאלה של האם לשלוח את הילדים לחינוך של בגרויות ושל לימודי חול. או האם נכון יותר לשלוח לישיבות שלא חובה או אפילו שלא עושים מלכתחילה בגרויות ומשקיעים את הגיל הזה ללימודי קודש כדי לבנות בסיס רוחני רחב. אני בעד שהאדם בגיל בוגר צריך לצאת לעבודה ולהוציא תואר ומקצוע אבל האם לא עדיף שישלימו בגרויות? הייתי מעוניינת להבין את הנושא לעמוק ולרוחב. אני למדתי באולפנא ולמרות שאני בת וזה שונה.גם אחים שלי למדו בישיבות תיכוניות ועשו בגרויות. ולי זה לא הייתה שאלה. אבל יצאתי עם בחור שממש לא מאמין בזה. וזה העלה לי שאלה שחוץ מזה שזה הרגל לא באמת ידעתי מה אני חושבת על זה. אש אשמח להסבר שיסביר עיקרון או חוסר עיקרון. :)
תשובה: אני סבור שאין בדברים הללו (כמו בשאלות אחרות מעין אלו: ישיבה או מכינה  מדרשה או שרות לאומי  יישוב דתי או יישוב מעורב.) כללים ותשובות נכונות או שגויות. אלו עניינים שקשורים לאישיות ולסגנון של אדם. על כך נאמר  חנוך לנער על פי דרכו. צריך להתייעץ עם הילד ופעול לפי נטיית לבו. אם חשקה נפשו בתורה וכך יפתח את אישיותו, נכון לו ללמוד בישיבה קטנה. אם חשקה נפשו בתורה עם דרך ארץ ילמד בישיבה תיכונית. אני סבור שבאותה משפחה יכול אח אחד ללמוד בישיבה קטנה, השני בישיבה תיכונית ביישוב והאחר ילמד בישיבה תיכונית עם פנימיה - אם זה מה שמתאים לו. הדבר תלוי גם במה שהילד סופג מהבית וברוח שיש בין החברים שלו בכיתה ועוד ועוד. הכי חשוב למנוע התנגדות של הילד (גם התנגדות סמויה) ולדאוג שהילד ילמד מתוך שמחה.
שאלה: האור שבדכאון: לכבוד הרב, מה הנקודה הטובה שיש בדכאון? בכל דבר יש ניצוץ אלוקי הרי. מהו האור שבדכאון?
תשובה: תשב אנוש עד דכא ותאמר שובו בני אדם, ובאר האר"י דכ"א ר"ת דירה כלים אשה. שלושה דברים מרחיבים דעתו של אדם דירה נאה, כלים נאים, אשה נאה. ובשלושת אלו מצוי הכוח המתגלה בדכאון, שהוא מציאת הכלים הנכונים בחיים לשוב להופיע את הכוח הטמון באדם מראשיתו. אשה זו הנשמה, דירה זהו המקום, כלים זהו הזמן המשתנה. עולם שנה נפש. המרחב, המועד והאדם. הדכאון גורם למיקוד בעומקי הנפש, ובו מתבררים הכלים הללו כמקומות לצמיחת אור ד  באדם. מי אתה ומה יעודך, מהי סביבתך האמיתית, ומה מקומך בזמן שבו ד  שתל את נשמתך כאדם חי. כל זאת בעמל תורה, ובליווי מקצועי פסיכולוגי אם יש צורך אמיתי. בהצלחה
שאלה: חשש גזל: במשרד שאני עובד יש עובדי נקיון שמשתמשים בעגלות של סופר. אני לא יודע אייך העגלות האלו הגיעו אליהם. לפחות על אחת מהם כתוב "רמי לוי". לפעמים אני צריך להשתמש בעגלה כזו. האם מותר לי להשאיל מהעובדי נקיון את העגלה הזו או שזה חשש גזל?
תשובה: מותר להשתמש בעגלות אלו. גם אם בעל חברת הנקיון עבר עבירה, השימוש בעגלות לא נאסר. הרב אליקים לבנון www.yelm.co.il
שאלה: כשרות שוקולד בלגי: האם שוקולד בלגי מתוצרת CALLEBAUT הינו כשר?
תשובה: ככלל איננו ממליצים לצרוך מוצר בלי הכשר! ישנם הבדלים רבים שיכולים להימצא במוצר לא כשר לעומת הכשר.
שאלה: נכשלתי עם אישה נשואה: אני רווק חילוני וקיימתי יחסים עם אישה נשואה אך פרודה מבעלה (בנוסף גם התברר לי שהיא דתיה). אשמח לדעת כיצד אוכל לעשות תשובה ולכפר על הדבר שאני כולכך מצטער ומתבייש בו?
תשובה: אכן נפלת לבור העמוק ביותר אליו יכול האדם להגיע. גלוי עריות הוא עקירת היסוד הערכי והרוחני שלנו כבעלי צלם אלהים. העובדה שאתה מתבייש במעשיך היא תחילתה של חזרה בתשובה, אך אין די בכך. במה שחטאת, תכפר. תרבות המדיה המערבית שאתה טבוע בה, היא הגורם המרכזי למעשים כאלה. אתה חי בסביבה הרואה במעשה כזה דבר לגיטימי, גיבורי המדיה מלאים בסיפורים מעין אלה ורואים בזה את מתח החיים וטעמם. גם אם אינך שם, סביבתך שם. האדם הוא יצור סוציאלי, ואתה מושפע מנוף האנשים והנפשות שסביבך. על כן, עליך בקצב גבוה אך אפשרי לאשיותך, לעזוב את התרבות הנוכחית. לעבור לתרבות של תורה, תרבות של שמירת העיניים ובקשת הקדושה בחיים. אין אפשרות לחזור בתשובה מחטא של עריות ללא מהפך בכל חייך. חטא כזה אינו נובע מטעות אלא מעמדה. עמדה משנים על ידי מהפכה בראייתך את המציאות, דהיינו משינוי המקום התרבותי בו אתה מצוי. כך עשה- ה לפני הבורא על החטא. התחרט על כך מתוך הבנה מדוע המעשה הזה אינו טוב. וקבל על עצמך לא לשוב על כך. במקביל, חפש דרכים לעזוב את סביבתך התרבותית, ולעבור לסביבה של תרבות קדושה וצנועה. מקום חייך, חבריך, מוקדי שעות הפנאי שלך. לפי רוב שיטות הפסיקה, אינך חייב לגלות לבעלה על הדבר. כמובן אסור לכם להתחתן. בהצלחה